Kry die tenk om veemis maklik te verwyder | Landbou
Kry die tenk om veemis maklik te verwyder
S.A. Biotech konsentreer op die bemarking, verkope en verspreiding van alternatiewe sanitasie-oplossings wat omgewingsvriendelik is.
Die maatskappy is toegewy aan die verskaffing van professionele en praktiese oplossings vir waterbehandeling en sanitasie.
S.A. Biotech vervaardig floddertenkwaens vir die verwydering van veemis uit die omgewing. Dit kan dan as bemesting gebruik of mee weggedoen word. Die floddertenkwaens kan ook gebruik word om mis uit opvangtenks te verwyder en na houertenks te verskuif.
Die meeste floddertenkwaens word uit Italië, Duitsland en Londen ingevoer. Die maatskappy vervaardig egter self die tenkwaens en kan dit volgens die kliënt se behoeftes vervaardig.
S.A. Biotech is ook die verskaffer van die Battioni Pagani-pompe en Metaltecnica-kleppe wat aangebring is op die meeste van die floddertenkwaens wat oorsee vervaardig is. Die maatskappy se personeel is in Italië opgelei om te help met die instandhouding van die Battioni-pompe en het voorraad van die belangrikste onderdele.
Die Battioni-pomp is beskikbaar in verskillende groottes vir verskillende gebruike.
Wat die Battioni-pompe so gewild maak, is hul duursaamheid en dat dit maklik is om instandhouding in die veld te doen.
S.A. Biotech (Edms.) Bpk. is 'n diensgerigte maatskappy. Dit is in 1995 gestig. Sy hoofkantoor is in Soweto met sy verkoopsafdeling in Parkmore, Gauteng. Met 26 jaar ondervinding in die water- en sanitasiebedryf is die maatskappy 'n trotse leier in alternatiewe sanitasie.
S.A. Biotech het begin met die invoer en verspreiding van 'n nuwe reeks produkte uit Italië – Battioni Pagani-vakuumpompe en Metaltecnica-kleppe vir die Suid-Afrikaanse mark – en die vervaardiging van plaaslik vervaardigde floddertenkwaens vir die landboubedryf.
Die maatskappy se hoofbestuur bestaan uit Karabo Noinyane, die direkteur, Simone Honeycomb, die verkoopsbestuurder, Tshepo Matshaba, die verkoopsverteenwoordiger, en David Vorster, die tegniese bestuurder.